घर लौट रहे होस्टल संचालक की सड़क हादसे में मौत
इंदौर | होस्टल से घर लौट रहे होस्टल संचालक की मंगलवार देर रात स्कीम नंबर 78 पार्ट-2 के पास सड़क हादसे में मौत हो गई।
लसूड़िया पुलिस के मुताबिक मृतक का नाम संजय (35) पिता दशरथ कटारिया निवासी नादिया नगर छोटी खजरानी है। संजय का स्कीम नंबर 54 में संस्कार गर्ल्स होस्टल है। मंगलवार रात वह घर लौट रहे थे। तभी वृंदावन रेस्टोरेंट के पास गली में उनका एक्सीडेंट हो गया। लोगों ने उन्हें अस्पताल पहुंचाया जहां डॉक्टरों ने मौत की पुष्टि कर दी। इधर, सूचना मिलने पर पुलिस और परिजन मौके पर पहुंचे। ससुर बाबूलाल ने बताया उन्हें नहीं पता कि दामाद को किसने टक्कर मारी। इधर, पुलिस का कहना है किसी आवारा पशु के बीच में आने से हादसा होने की बात पता चली है। बुधवार को पुलिस ने एमवाय में पीएम करवाया। संजय का एक बेटा है।
bho_Deva bho_Deva hin_Deva